input: REGOLAMENT TA' IMPLIMENTAZZJONI TAL-KUMMISSJONI (UE) Nru 853/2014
  tal-5 ta' Awwissu 2014
  li jħassar ir-Regolament (KE) Nru 1151/2009 li jimponi kundizzjonijiet speċjali li jirregolaw l-importazzjoni taż-żejt tal-ġirasol li joriġina jew li jiġi kkunsinjat mill-Ukrajna
  (Test b'rilevanza għaż-ŻEE)
  IL-KUMMISSJONI EWROPEA,
  Wara li kkunsidrat it-Trattat dwar il-Funzjonament tal-Unjoni Ewropea,
  Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u li jistabbilixxi l-proċeduri fi kwistjonijiet ta' sigurtà tal-ikel (1), u b'mod partikolari l-Artikolu 53(1)(b)(ii) tiegħu,
  Billi:
  (1)
  Wara l-iskoperta ta' livelli għolja ta' paraffina minerali fiż-żejt tal-ġirasol mill-Ukrajna, ir-Regolament tal-Kummissjoni (KE) Nru 1151/2009 (2) mill-1 ta' Jannar 2010 jimponi kundizzjonijiet speċjali li jikkontrollaw l-importazzjoni taż-żejt tal-ġirasol fl-Ukrajna jew ikkonsenjat minnha. Fuq il-bażi ta' dak ir-Regolament, għandha ssir ċertifikazzjoni sistematika minn rappreżentant awtorizzat tal-Ministeru tas-Saħħa tal-Ukrajna, li tikkonferma li l-kunsinni taż-żejt tal-ġirasol esportati lejn l-Unjoni Ewropea tteħdilhom kampjun li ġie anlizzat u nstab li ma kienx fihom aktar minn 50 mg/kg ta' paraffina minerali. Il-kampjunar każwali addizzjonali mill-awtoritajiet kompetenti tal-Istati Membri mal-importazzjoni fl-Unjoni jkompli jiżgura li l-kunsinni ma jkunx fihom aktar minn 50 mg/kg ta' paraffina minerali.
  (2)
  Peress li l-ebda kampjuni mhux konformi ma ġew irrappurtati mill-awtoritajiet kompetenti tal-Istati Membri wara d-dħul fis-seħħ ta' dak ir-Regolament, jixraq li jitħassru dawk il-kundizzjonijiet speċjali.
  (3)
  Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
  ADOTTAT DAN IR-REGOLAMENT:
  Artikolu 1
  Ir-Regolament (KE) Nru 1151/2009 huwa b'dan imħassar.
  Artikolu 2
  Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
  Dan ir-Regolament għandu jorbot fl-intier tiegħu u japplika direttament fl-Istati Membri kollha.
  Magħmul fi Brussell, il-5 ta' Awwissu 2014.